laion/Wikipedia-Exotic huggingface dataset:
ვიზი (საუნდტრეკი)

The Wiz — საუნდტრეკი ფილმიდან „ვიზი“, რომელიც არის ბროდვეის ამავე სახელწოდების მიუზიკლის ადაპტირებული ვერსია. მიუხედავად იმისა, რომ ფილმი Universal Pictures-ის მიერ იქნა გამოშვებული, საუნდტრეკი გამოვიდა MCA Records-ზე. ალბომის პროდიუსერები არიან კუინსი ჯოუნზი და ტომ ბალერი. ალბომში, ისევე, როგორც ფილმში, ჟღერს დაიანა როსის, მაიკლ ჯექსონის, ნიპსი რასელის, ტედ როსის, მეიბლ კინგის, თერეზა მერიტის, თელმა კარპენტერის და ლენა მორნის მიერ სპეციალურად ჩაწერილი სიმღერები. ყველა სიმღერის ავტორი - ჩარლი სმოლზი, გარდა მითითებულისა: Main Title (Overture, Part One) (ინსტრუმენტული) Overture (Part Two) (ინსტრუმენტული) The Feeling That We Have - თერეზა მერიტი და გუნდი Can I Go On? (კუინსი ჯოუნზი, ნიკოლას ეშფორდი და ვალერია სიმფსონი) - დაიანა როსი Glinda's Theme (ინსტრუმენტული) He's the Wizard - თელმა კარპენტერი და გუნდი Soon as I Get Home/Home - დაიანა როსი You Can't Win - მაიკლ ჯექსონი Ease on Down the Road #1 - დაიანა როსი და მაიკლ ჯექსონი What Would I Do If I Could Feel? - ნიპსი რასელი Slide Some Oil to Me - ნიპსი რასელი Ease on Down the Road #2 - დაიანა როსი, მაიკლ ჯექსონი და ნიპსი რასელი I'm a Mean Ole Lion - ტედ როსი Ease on Down the Road #3 - დაიანა როსი, მაიკლ ჯექსონი, ნიპსი რასელი და ტედ როსი Poppy Girls (ენტონი ჯექსონი) (ინსტრუმენტული) Be a Lion - დაიანა როსი, მაიკლ ჯექსონი, ნიპსი რასელი და ტედ როსი End of the Yellow Brick Road (ინსტრუმენტული) Emerald City Sequence (მუსიკა: ჯოუნზი, ტექსტი: სმოლზი) - გუნდი So You Wanted to See the Wizard - რიჩარდ პრაიორი (დიალოგი) Is This What Feeling Gets? (Dorothy's Theme) (მუსიკა: ჯოუნზი, ტექსტი: Ashford & Simpson) - დაიანა როსი Don't Nobody Bring Me No Bad News - მეიბლ კინგი და გუნდი A Brand New Day (ლუთერ ვენდროსი) - დაიანა როსი, მაიკლ ჯექსონი, ნიპსი რასელი, ტედ როსი, და გუნდი Believe in Yourself (Dorothy) - დაიანა როსი The Good Witch Glinda (ინსტრუმენტული) Believe in Yourself (Reprise) - ლენა ჰორნი Home - დაიანა როსი ↑ Allmusic review ↑ Jones, Quincy (2002). Q: The Autobiography of Quincy Jones. Broadway Books, გვ. Pages 229, 259. ISBN 0-7679-0510-5.
უცხოპლანეტელი (ფილმი)

უცხოპლანეტელი (ინგლ. E.T. the Extra-Terrestrial) — 1982 წლის სამეცნიერო ფანტასტიკის ჟანრის ფილმი, რომლის რეჟისორი და პროდიუსერია სტივენ სპილბერგი, ხოლო სცენარისტი - მელისა მეთისონი. ფილმის სპეციალური ეფექტების ავტორები არიან კარლო რამბალდი და დენის მარენი, მთავარ როლებს კი ასრულებენ ჰენრი თომასი, დი უოლესი, რობერტ მაკნოუტონი, დრიუ ბერიმორი და პიტერ კოიოტი. ფილმში მოთხრობილია ელიოტის ამბავი, რომელიც უმეგობრდება უცხოპლანეტელს (უ.პ., ინგლ. E.T.), რომელსაც დედამიწაზე შემთხვევით ტოვებენ სხვა უცხოპლანეტელები. ელიოტი და მისი და და ძმა უცხოპლანეტელს შინ დაბრუნებაში ეხმარებიან, რათა დამალონ დედისგან და გადაარჩინონ მთავრობის წარმომადგენლებისგან. ფილმის კონცეფცია ეფუძნება გამოგონილ მეგობარს, რომელიც სპილბერგმა წარმოიდგინა მშობლების 1960 წელს გაყრის შემდეგ. 1980 წელს სტივენმა გაიცნო მეთისონი და მათ ერთად, დაუსრულებელი პროექტიდან „ღამის ცა“ შექმნეს ახალი ამბავი. გადაღებები მიმდინარეობდა 1981 წლის სექტემბრიდან დეკემბრამდე, კალიფორნიაში, 10.5 მილიონი აშშ დოლარის ბიუჯეტით. განსხვავებით ბევრი მხატვრული ფილმისგან, სცენები თითქმის ქრონოლოგიურად გადაიღეს, რათა ახალგაზრდა მსახიობებს, როლს მიჩვეულებს, უფრო დამაჯერებლად ეთამაშათ. ფილმი გამოვიდა 1982 წლის 11 ივნისს და იქცა ბლოკბასტერად. მისი შემოსავალი უფრო რეკორდული იყო, ვიდრე „ვარსკვლავური ომების“ და კვლავ ინარჩუნებდა ამ რეკორდს შემდეგი 11 წლის განმავლობაში, სპილბერგის შემდეგ ფილმ „იურულ პარკამდე“. უცხოპლანეტელი 1980-იანების ყველაზე შემოსავლიანი ფილმია. კრიტიკოსები მას აღიარებენ, როგორც მარად ამბავს მეგობრობის შესახებ. Rotten Tomatoes-ის გამოკითხვაში იგი სამეცნიერო ფანტასტიკის ჟანრის ყველა დროის უდიდესი ფილმის სტატუსს ატარებს. უცხოპლანეტელი 1994 წელს მოხვდა აშშ-ის კინოფილმების ეროვნული რეესტრში, როგორც „კულტურულად, ისტორიულად ან ესთეტიკურად მნიშვნელოვანი“. 1985 წელს გამოვიდა მისი ახალი ვერსია, ხოლო 2002 წელს, 20 წლიანი იუბილეს აღსანიშნავად - კიდევ ერთი, შეცვლილი კადრებით და დამატებითი სცენებით. „უცხოპლანეტელი“ — კინოფილმების ინტერნეტ-მონაცემთა ბაზა (ინგლისური) „უცხოპლანეტელი“ — Allmovie-ზე „უცხოპლანეტელი“ — Rotten Tomatoes „უცხოპლანეტელი“ — Box Office Mojo-ზე „უცხოპლანეტელი“ — Metacritic-ზე ↑ 1.0 1.1 E.T.: The Extra-Terrestrial (1979). Box Office Mojo. ციტირების თარიღი: February 5, 2009. ↑ Films Selected to The National Film Registry, Library of Congress 1989–2006. National Film Registry of the Library of Congress. ციტირების თარიღი: February 15, 2007.
მარგერიტა მედიჩი

მარგერიტა დე’ მედიჩი (იტალ. Margherita de' Medici; დ. 21 მაისი, 1612, ფლორენცია — გ. 6 თებერვალი, 1679) — მედიჩთა დინასტიის წარმომადგენელი. ტოსკანის დიდჰერცოგის, კოზიმო II-ის ქალიშვილი. მშობლები მამა — კოზიმო II დე’ მედიჩი (1590—1621) — ტოსკანას დიდჰერცოგი. დედა — მარია მაგდალენა ავსტრიელი (1589—1631) — ავსტრიის ერცჰერცოგინია. და-ძმები მარია კრისტინა (1609—1632). ფერდინანდო II (1610—1670). ჯანკარლო (1611—1663). მატეო (1613—1617). ფრანჩესკო (1614—1634). ანა (1616—1676). ლეოპოლდო (1617—1675). მეუღლე 1628 წლის 11 ოქტომბერს მარგერიტა დე’ მედიჩი ცოლად გაჰყა ოდოარდო I ფარნეზეს (1612–1646), პარმასა და პიაცენცას ჰერცოგს. შვილები რანუჩო II (1630—1694). ალესანდრო (1635—1689) ორაციო (1636—1656). პიეტრო (1639—1677). Chiusole An. La genealogia delle case più illustri di tutto il mondo principiando : [итал.]. — Venezia : Giambattista Recurti, 1743. — 655 p. Moreni D. Glorie della casa Medici : [итал.]. — Firenze : Stamperia Magheri, 1826. — 391 p. Zietz Lynn K. Breve storia dei teatri : [итал.]. — Roma : Gremese, 2001. — 240 p. — (Piccola biblioteca delle arti). — ISBN 888-440-117-8, 978-8-88-440117-5. ↑ Moreni 1826, p. 389. sfn error: no target: CITEREFMoreni1826 (help)
ჯიროლამო რიარიო

ჯიროლამო რიარიო (იტალ.: Girolamo Riario) (* 1443, სავონა; † 1488, ფორლი) - იყო იმოლისა და ფორლის ბატონი. ჯიროლამოს მამა პაოლო რიარიო სავონელი არისტოკრატი იყო, ხოლო დედა ბიანკა დელა როვერე რომის პაპის სიქსტ IV-ის და. არაოფიციალური მონაცემებით ჯიროლამო თვითონ პაპ სიქსტ IV-ის ვაჟი უნდა ყოფილიყო. 1478 წელს გიროლამო რიარიომ მონაწილეობა მიიღო პაცების შეთქმულებაში. ფლორენციაში უნდა დამხობილიყო მედიჩების ძალაუფლება, მოეკლათ ლორენცო და ჯულიანო I მედიჩები და ქალაქის რეგენტები ფრანცესკო დე პაცი და ჯიროლამო რიარიო უნდა გამხდარიყვნენ. შეთქმულება მარცხით დამთავრდა, მათ მხოლოდ ჯულიანო I-ის მოკვლა შეძლეს, ხოლო ლორენცომ ფლორენციელები თავის მხარეზე გადაიბირა და პაცების საგვარეულო თითქმის მთლიანად ამოწყვიტა. გადარცენილები ქალაქიდან სამუდამოდ იქნენ გაზევებულნი. 1473 წელს სიქსტ IV მილანის ჰერცოგ გალეაცო მარია სფორცასაგან შეიძინა ქალაქი იმოლა და ჯიროლამოს უბოძა. სიქსტ IV-ის შუამავლობით ჯიროლამო რიარიომ 1472 წელს იქორწინა კატერინა სფორცაზე, მილანის ჰერცოგის უკანონო შვილზე და 1480 წელს ქალაქი ფორლი გადაეცა სამფლობელოდ. 1484 წელს იმოლაში სახალხო აჯანყებამ იფეთქა და ჯიროლამო ქალაქიდან იქნა გაძევებული, ხოლო მომდევნო 1488 წლის აჯანყებას მისი სიცოცხლეც კი ემსხვერპლა.
ჯავშნიანები

ჯავშნიანები, ქიტონები (ლათ. Polyplacophora) — უხერხემლო ცხოველების კლასი მოლუსკების ტიპისა. ჯავშნიანები ზღვის ფსკერზე ცხოვრობენ. აქვთ მოგრძო-ოვალური ან ჭიისებრი სხეული, რომლის სიგრძე 0,5 - 33 სმ-ის ფარგლებში მერყეობს, მასა ზოგჯერ რამდენიმე კგ-ს აღწევს. შედგება თავის, ტანისა და ფეხისაგან. ფეხით სუბსტრატზეა მიმაგრებული. ზურგის მხარეს ნიჟარა აქვთ, რომელსაც შეადგენს ერთმანეთზე კრამიტისებურად განლაგებული რვა ფარი. მანტიის ღრუში ლაყუჩებია განლაგებული, აქვე იხსნება ანალური ხვრელი, წყვილი თირკმლისა და სასქესო ჯირკვლის სადინარები. საჭმლის მომნელებელი სისტემა შედგება პირის, ხახის, კუჭის, ნაწლავისა და 2, ე. წ. საშაქრე ჯირკვლისაგან. მათი გული სამსაკნიანია. ნერვულ სისტემას შეადგენს 4 ნერვული ძეწკვი და ხახისირგვლივი ნერვული რკალი. ჯავშნიანების უმრავლესობა ცალსქესიანია. ახასიათებთ გარეგანი განაყოფიერება, მეტამორფოზით განვითარება. ცნობილია ჯავშნიანების 1 000-მდე სახეობა. გვხვდება თითქმი ყველა ზღვაში. გ. ლეჟავა, ქართული საბჭოთა ენციკლოპედია, ტ. 11, თბ., 1987. — გვ. 531. ბიოლოგიური ლექსიკონი Extensive list of species, classified by families დაარქივებული 2003-04-29 საიტზე Wayback Machine. (ინგლისური)
პაოლო რიარიო

პაოლო რიარიო (იტალ.: Paolo Riario) († 1453/1459) იყო სავონელი არისტოკრატი. 1440 წელს მან იქორწინა რომის პაპის სიქსტ IV-ის და ბიანკა დელა როვერეზე, რომელთანაც შეეძინა შვილები: ვიოლანტე (1441-1483) - ანტონიო სანსონის მეუღლე და რაფაელე სანსონი რიარიოს დედა. ჯიროლამო (1443-1488) – იმოლასა და ფორლის ბატონი. პიტრო (1445-1474) - კარდინალი.
ზღვის ფინია

ზღვის ფინია (ლათ. Aidablennius sphynx) — სხივფარფლიანი თევზი ზღვისფინიისებრთა ოჯახისა. სხეულის საერთო სიგრძე 8 სმ არ აღემატება. სხეულის გვერდებზე გასდევს 6-7 განივი მურა ზოლი. გავრცელებულია ხმელთაშუა, მარმარილოს და შავ ზღვებში. შავი ზღვის საქართველოს სანაპირო ზონაში გვხვდება ყველგან, წყალმცენარეებით დაფარულ ქვიან ადგილებში. იკვებება კიბოსნაირებით, მოლუსკებით, თევზის ქვირითით, ჭიებით, წყალმცენარეებით. აპრილიდან სექტემბრამდე ქვირითს ყრის ქვებზე, ლოკოკინის ცარიელ ნიჟარებში, ორმოებში, მამალი იცავს ქვირითიან ბუდეს. ზღვის ფინია სუბტროპიკული დემერსალური თევზია. სამეურნეო მნიშვნელობა არ აქვს. 1836 წელს აღიწერა ფრანგი ზოოლოგის აშილ ვალანსენის მიერ. ვიკისაწყობში არის გვერდი თემაზე: ზღვის ფინია Aidablennius sphynx ITIS-ზე Aidablennius sphynx WoRMS-ზე Aidablennius sphynx www.fishwise.co.za-ზე
ვიოლანტე რიარიო

ვიოლანტე რიარიო (იტალ. Violante Riario; დ. 1445 — გ. 1474) — სავონელ რიარიოთა საგვარეულოს წარმომადგენელი. ვიოლანტეს მამა პაოლო რიარიო სავონელი არისტოკრატი იყო, ხოლო დედა ბიანკა დელა როვერე რომის პაპის სიქსტ IV-ის და. მისი მეუღლე იყო ანტონიო სანსონი, რომელთანაც შეეძინა შვილი რაფაელე სასონი რიარიო. ვიოლანტეს ძმები იყვნენ ჯიროლამო და პიეტრო რიარიოები.
ორესტ სკარლატო

ორესტ სკარლატო (რუს. Орест Александрович Скарлато; დ. 21 აგვისტო, 1920, ნოვორჟევი, რსფსრ — გ. 13 ოქტომბერი, 1994, დარმშტადტი, გერმანია) — რუსი ზოოლოგი, მალაკოლოგი და ჰიდრობიოლოგი. სსრკ მეცნიერებათა აკადემიის წევრ-კორესპონდენტი (1981), რუსეთის მეცნიერებათა აკადემიის აკადემიკოსი (1992). 1974 წლიდან სსრკ მეცნიერებათა აკადემიის ზოოლოგიის ინსტიტუტის დირექტორი. ლენინგრადის უნივერსიტეტის ბიოლოგიის ფაკულტეტზე ჩაბარებისთანავე სკარლატო მოქმედ არმიაში გაიწვიეს. 1945 წელს დაბრუნდა უნივერსიტეტში და დასპეციალდა ჯერ ჰიდრობიოლოგიის, მოგვიანებით ვალენტინ დოგელის ხელმძღვაენელობით უხერხემლოთა ზოოლოგიის კათედრაზე. ლენინგრადის უნივერსიტეტის დამთავრების შემდეგ, ჩააბარა ზოოლოგიის ინსტიტუტის ასპირანტურაში, სადაც კარგი ჰიდრობიოლოგიური განათლება მიიღო. ძირითადად შეისწავლიდა ორსაგდულიან მოლუსკებსა და წყნარი ოკეანის ჩრდილო ნაწილის ზონალურ ზოოგეოგრაფიულ საკითხებს. სამეცნიერო კვლევებთან ერთად ეწეოდა დიდ სამეცნიერო-საორგანიზაციო სამუშაოებს. 1994 წელს გახდა იაპონიის ქალაქ ნაგანოს პალეონტოლოგიის მუზეუმის საპატიო დირექტორი. ორესტ სკარლატო 230-ზე მეტი სამეცნიერო ნაშრომისა და რამდენიმე მონოგრაფიის ავტორია. დაჯილდოებულია შრომის წითელი დროშის ორდენით. ორესტ სკარლატო (რუსული) ორესტ სკარლატო (რუსული) ↑ Library of Congress Authorities — Library of Congress. <a href="https://wikidata.org/wiki/Track:Q13219454"></a><a href="https://wikidata.org/wiki/Track:Q131454"></a>
პიეტრო რიარიო

პიეტრო რიარიო (იტალ. Pietro Riario; დ. 1447 — გ. 1474) — იტალიელი არისტოკრატი, სახელმწიფო მოღვაწე და კარდინალი. პიეტროს მამა პაოლო რიარიო სავონელი არისტოკრატი იყო, ხოლო დედა ბიანკა დელა როვერე რომის პაპის სიქსტ IV-ის და. 1471 წელს ბიძის დახმარებით იგი კარდინალი გახდა. ამასთან ერთად პიტროს წლების განმავლობაში სხვადასხვა მარალი სასულიერო თანამდებობები ეკავა. მათ შორის ტრევიზოს ეპისკოპოსობა, სევილიის და შემდგომ ვალენსიის არქიეპისკოპოსობა და კონსტანტინოპოლის ტიტულარ-პატრიარქობა. 1473 წელს პიეტრო რიარიო ფლორენციის აქიეპისკოპოსი გახდა. პარალელურად მას ეკავა პაპის ფინანსთა განმგებლის პოსტი. პიეტრო რიარიო ხელოვნებისა და ლიტერატურის მეცენატი და ცნობილი ჰუმანისტი იყო. Enciclopedia Espasa, т. 51, стр. 283 ISBN 84-239-4551-0
კატალონიის მთავრობა

კატალონიის მთავრობა, იგივე Generalitat de Catalunya — მთავრობა, რომელიც შედის ესპანეთის კონსტიტუციური მონარქიის სახელმწიფო სისტემაში. იგი არსებობს 1979 წლიდან. კატალონიის მთავრობის საფუძვლები მოცემულია დოკუმენტში „ავტონომიის მდგომარეობა“. მთავრობა, რომელსაც მთავარი რეზიდენცია ბარსელონაში აქვს, ითვლება კორტესების, 1359 წლიდან არსებული სისტემის მემკვიდრედ. იგი შედგება პარლამენტისგან, რომელშიც შედის 135 დეპუტატი და აღმასრულებელი საბჭო. კატალონიის ავტონომიური გაერთიანების პრეზიდენტი ირჩევა პარლამენტის მიერ 4 წლის ვადით. პრეზიდენტი ირჩევა 1979 წლიდან. ჟოზეფ ტარადელიასი (1979 — 1980), ჟორდი პუჟოლი (24 აპრილი, 1980 — 20 დეკემბერი, 2003), პასკუალ მარაგალი (20 დეკემბერი, 2003 — 28 ნოემბერი, 2006), ხოსე მონტილა (28 ნოემბერი, 2006 — 18 დეკემბერი, 2010),  არტურ მას ი გავარო (18 დეკემბერი, 2010 — 10 იანვარი, 2016), კარლეს პუჩდემონი (10 იანვარი, 2016 — 27 ოქტომბერი, 2017) ვიკისაწყობში არის გვერდი თემაზე: კატალონიის მთავრობა ოფიციალური საიტი ↑ Government of Catalonia. Identificació de la Generalitat en diferents idiomes. ციტირების თარიღი: 25 April 2015. ↑ European Commission. (30 April 2005) Commission Decision of 20 October 2004 concerning the aid scheme implemented by the Kingdom of Spain for the airline Intermediación Aérea SL. ↑ UNESCO Executive Board. (26 March 1999) Framework Agreement concerning the Universal Forum of Cultures – Barcelona 2004.
ბიანკა დელა როვერე

ბიანკა დელა როვერე (იტალ.: Bianca della Rovere) იყო რომის პაპის სიქსტ IV-ის და. 1440 წელს მან იქორწინა სავონელ არისტოკრატზე პაოლო რიარიოზე, რომელთანაც შეეძინა შვილები: ვიოლანტე (1441-1483) - ანტონიო სანსონის მეუღლე და რაფაელე სანსონი რიარიოს დედა. ჯიროლამო (1443-1488) – იმოლასა და ფორლის ბატონი. პიეტრო (1445-1474) - კარდინალი.
იოსელიანი

ვიკისაწყობში არის გვერდი თემაზე: იოსელიანი საკუთარი სახელი იოსელიანი შეიძლება აღნიშნავდეს ერთ-ერთს ჩამოთვლილთაგან: ავთანდილ იოსელიანი — უშიშროების სამსახურის გენერალი ავთანდილ იოსელიანი — ისტორიკოსი ავთანდილ იოსელიანი — გეოფიზიკოსი, საქართველოს ეროვნული გმირი ალექსანდრე იოსელიანი — მსახიობი აპოლონ იოსელიანი — სამხედრო მოღვაწე, პოლკოვნიკი არჩილ იოსელიანი — პოლიტიკოსი გივი იოსელიანი — ფეხბურთელი გიორგი იოსელიანი — საზოგადო მოღვაწე, პედაგოგი გიორგი იოსელიანი — ქირურგი გიორგი იოსელიანი — რეჟისორი დავით იოსელიანი — ქირურგი დავით იოსელიანი — კარდიოლოგი დიმიტრი იოსელიანი — რუსეთის იმპერიის არმიის გენერალ-მაიორი დიმიტრი იოსელიანი — სპორტსმენი (მძლეოსნობა) ეგნატე იოსელიანი — პროზაიკოსი ეგნატე იოსელიანი — რევოლუციონერ-ხალხოსანი ეგნატე იოსელიანი — კალიგრაფი, მთარგმნელი, სასულიერო პირი ზანდა იოსელიანი — ქართველი მსახიობი ზაქარია იოსელიანი — რუსეთის იმპერიის არმიის გენერალ-მაიორი თეიმურაზ იოსელიანი — ფიზიოლოგი იაროსლავ იოსელიანი — საბჭოთა კავშირის გმირი იასონ იოსელიანი — სამხედრო პირი ივანე იოსელიანი — სამხედრო პირი ლევან იოსელიანი — იურისტი, პოლიტიკოსი ლილი იოსელიანი — რეჟისორი, პედაგოგი მიხეილ იოსელიანი — გეოლოგი, გეოფიზიკოსი მიხეილ იოსელიანი — სამხედრო პირი ნანა იოსელიანი — მოჭადრაკე ნიკოლოზ იოსელიანი — ზოოტექნიკოსი ოთარ იოსელიანი — კინორეჟისორი ოთარ იოსელიანი — მეტალურგი ოტია იოსელიანი — მწერალი პლატონ იოსელიანი — ისტორიკოსი რამაზ იოსელიანი — პოლიტიკოსი როსტომ იოსელიანი — სამხედრო პირი შალვა იოსელიანი — სამხედრო პირი ხათუნა იოსელიანი — მსახიობი ჯაბა იოსელიანი — პოლიტიკოსი, სამხედრო მეთაური, მწერალი, კანონიერი ქურდი
ეპიკური ფილმი

ეპიკური ფილმი — მასშტაბური, სანახაობრივი კინოფილმი. ტერმინის გამოყენების ტრადიცია დროდადრო იცვლება. იგი აღნიშნავს როგორც ფილმის ჟანრს, ასევე ბიუჯეტურ გადაღებებს. ისევე, როგორც კლასიკურ ლიტერატურაში არსებულ ეპიკაში, მასში ყურადღება გამახვილებულია ჰეროიკულ პერსონაჟზე. ეპიკური ფილმების ხშირი თემებია ერთგულება, გლადიატორები, მსოფლიო ისტორიის სხვადასხვა პერიოდის, ისევე, როგორც გამოგონილი პერსონაჟები და სამყაროები. ↑ Tim Dirks (12 July 2008). „Epic Films“. Filmsite. ციტირების თარიღი: 12 July 2008.
ფერდინანდ მარკოსი

ფერდინანდ მარკოსი (დ. 11 სექტემბერი 1917, სარატი, ფილიპინები — გ. 28 სექტემბერი, 1989, ჰონოლულუ, ჰავაი, აშშ) — ფილიპინების პოლიტიკური მოღვაწე. ქვეყნის პრეზიდენტი 1965-1986 წწ. დაიბადა 1965 წელს ჩრდილოეთ ილოკოსის პროვინციაში. 1939 წელს დაამთავრა ფილიპინების სახელმწიფო უნივერსიტეტის იურიდიული კოლეჯი და მიიღო სამართლის ბაკალავრის ხარისხი. მონაწილეობდა მეორე მსოფლიო ომის აღმოსავლეთ აზიის ფრონტზე და ომი დაასრულა მაიორის ტიტულით. ფილიპინების დამოუკიდებლობის გამოცხადების შემდეგ 1946-1948 წლებში მსახურობდა პრეზიდენტ მანუელ როხასის ტექნიკურ მრჩევლად. 1959 წელს აირჩიეს სენატში. 1963-1965 წლებში იყო სენატის თავმჯდომარე. 1965 წელს პრეზიდენტის თანამდებობაზე წამოაყენა კანდიდატურა. ამავე წლის 30 სექტემბერს დაიკავა პრეზიდენტის თანამდებობა. 1969 წელს აირჩიეს მეორე ვადით. 1972 წელს გაუარესდა ურთიერთობა მარკოსს და ქვეყნის სენატსა და პოლიტიკურ პარტიებს შორის. ასეთ ვითარებაში 1972 წელს გამოაცხადა საგანგებო მდგომარეობა და შეცვალა კონსტიტუცია. 1973 წელს მიიღო ახალი კონსტიტუცია. ციხეში გააგზავნა ძალიან ბევრი პოლიტიკური მოწინააღმდეგე, მათ შორის ლიბერალური პარტიის თავმჯდომარე ბენინიო აკინო, რომელიც მოკლეს 1983 წელს, უამრავი მოღვაწე საზღვარგარეთ გაიქცა. 1974 ქვეყანაში მოახდინა კომუნისტური პარტიის ლეგალიზაცია, კომუნისტები გამოუშვა ციხიდან, ხოლო პარტიამ შეწყვიტა შეიარაღებული ბრძოლა ხელისუფლების წინააღმდეგ. 1986 წელს გაიმართა ვადამდელი საპრეზიდენტო არჩევნები, რომელზეც გამარჯვებულად კვლავ მარკოსი გამოცხადეს. მისი მოწინააღმდეგე იყო ბენინიო აკინოს ქვრივი კორასონ აკინო, რომელიც სათავეში ჩაუდგა სამოქალაქო დაუმორჩილებლობის მოძრაობას, რასაც 1986 წლის თებერვალში მოჰყვა მარკოსის მმართველობის დამხობა. მარკოსი გაიქცა ჰონოლულუში, სადაც გარდაიცვალა 1989 წელს. Bantayog ng mga Bayani დაარქივებული 2018-07-16 საიტზე Wayback Machine. - Monument to the Heroes & victims of martial law during the Marcos regime Philippine government website on the country's presidents საიტზე Wayback Machine (არქივირებულია აგვისტო 4, 2008) Marcos Presidential Center საიტზე Wayback Machine (არქივირებულია სექტემბერი 23, 2004) Heroes and Killers of the 20th century: killer file: Ferdinand Marcos დაარქივებული 2006-08-23 საიტზე Wayback Machine. ფერდინანდ მარკოსი კინოფილმების ინტერნეტ-მონაცემთა ბაზაში
ლუიჯი რადიჩე

ლუიჯი რადიჩე (იტალ. Luigi Radice) (დ. 15 იანვარი, 1935, ჩეზანო-მადერნო, იტალია — გ. 7 დეკემბერი, 2018, ტურინი, იტალია) — იტალიელი მწვრთნელი და ფეხბურთელი. თამაშობდა მცველის პოზიციაზე. მილანი სერია A (3): 1956-57, 1958-59, 1961-62 ევროპის თასი (1): 1962-63 ტორინო სერია A (1): 1975-76 მონცა სერია C (1): 1966-67 www.acmilan.com(იტალიური)
ბაჯუნის კუნძულები

ბაჯუნის კუნძულები (ინგლ. Bajun Islands, Baajun Islands) — კუნძულების ჯაჭვი, გადაჭიმული ინდოეთის ოკეანის სანაპიროს გასწვრივ სომალის სამხრეთ ნაწილში, კისმაიოდან სამხრეთისკენ კენიის საზღვრის მიმართულებით. კუნძულები მცირერიცხოვანი ბაჯუნის ხალხის მკვიდრი დასახლების ადგილია. ჩისიმაიო (Chisimaio) კანდაივუ (Kandhaivu) ფუმა (Fuma) კოიამა (Coiama) — 6,38 კმ² ნგუმი (Ngumi) — 2,56 კმ² თენინა (Thenina) ტოვაი (Chovaye) — 5,46 კმ² ტეგადი (Tegadi) ტულა (Chula) — 6,40 კმ² ჩანდრაა (Chandraa) — 2,95 კმ² დარკასი (Darkasi) — 1,99 კმ² ამბუ (Ambu) გუა (Gua) ტოვაის კუნძულზე არსებობს ქვის ქალაქის ნანგრევები; კუნძულზე ნამყოფი ბრიტანელი ჩინოვნიკის აზრით, ტოვაის კუნძულზე ნანახი ქვაზე თლა საკმაოდ ჰგავს კენიის ლამუს არქიპელაგზე ნანახს. 1913 წლის მდგომარეობით, მხოლოდ ორი დიდი კუნძული — ტოვაი (ანუ ჩოვაე, 0°52′19″S 42°09′33″E﻿ / ﻿0.8720° ს. გ. 42.1593° ა. გ.﻿ / -0.8720; 42.1593) და ტულა (ანუ ჩულა, 1°00′19″S 42°02′11″E﻿ / ﻿1.0052° ს. გ. 42.0364° ა. გ.﻿ / -1.0052; 42.0364) იყო დასახლებული. ↑ 1.0 1.1 1.2 Haywood, C. Wightwick (1935), "The Bajun Islands and Birikau", The Geographical Journal 85: 59-64, http://www.jstor.org/pss/1787038
გული მოსიაშვილი

გული მოსიაშვილი (დ. 25 იანვარი 1914, თელავი, საქართველო) — ქართველი მიკრობიოლოგი. ბიოლოგიის მეცნიერებათა დოქტორი (1962), პროფესორი (1964), დამსახურებული მოღვაწე მეცნიერების სამინისტრო. დიდი სამამულო ომის მონაწილე. 1946 წლიდან კომუნისტური პარტის წევრი. აწარმოებდა კვლევით სამუშაოებს მეღვინეობის დარგში. (1940-42). 1945 წლიდან მიკრობიოლოგიის ლაბორატორიის ხელმძღვანელი, ძირითადი სამეცნიერო-კვლევები მიეძღვნა ღვინის მიკრობიოლოგიას. მან შეიმუშავა საფუარის გამოყენების ახალი მეთოდები სუფთა და შერეული კულტურებში, ფიზიკური მეთოდები ღვინის დაავადებებთან ბრძოლაში, საქართველოს რეგიონებში ღვინის საფუარის გავრცელების სქემატური რუკა; შემოთავაზებული აქვს სამეურნეო ნარჩენებისა და ინდ. საკვები კულტურების, საფუარისა და ნეპათოგენური ბაქტერიების გამოყენება საკვები დანიშნულების ცილებისა და ამინომჟავების მისაღებად. მის სახელზეა საფუარის 32 ახალი კულტურა. იგი არის ავტორი 126 სამეცნიერო ნაშრომისა და 14 გამოგონებისა მეღვინეობისა და მიკრობიოლოგიის სფეროში. საფუარის ახალი კულტურები, საქართველოს სუფრის ღვინოებისათვის  - მოსკოვი, 1955;  ღვინის დაავადებები - თბილისი, 1957.     ყურძენის პროდუქციის მიკრობიოლოგიური ანალიზი - თბილისი, 1969.  ძმარმჟავის ბაქტერიების საქართველოში გავრცელება და მათ წინააღმდეგ ბრძოლა. თბილისი, 1970
Transience

Transience — ბრიტანელი მუსიკოს სტივენ უილსონის კომპილაციური ალბომი. იგი გამოვიდა 2015 წლის 11 სექტემბერს, ლეიბლზე Kscope. ალბომში შეტანილია მუსიკოსის მიერ 2008-2015 წლებში ჩაწერილი სიმღერები და რამდენიმე სიმღერის შემოკლებული ან ალტერნატიული ვერსია. კომპილაცია გამოიცა, როგორც მუსიკოსის შემოქმედების გაცნობის საშუალება სპეციალურად ალბომისთვის 2015 წლის მარტში სტუდიაში ჩაიწერეს Porcupine Tree-ს სიმღერის „Lazarus“ ვერსია, რომლის მსგავსი სრულდებოდა მუსიკოსის 2015-2016 წლების კონცერტების ფარგლებში (ივლისში დამატებითი დუბლების სესიები გაიმართა). ალბომი გამოვიდა ორმაგ გრამფირფიტაზე, 2000 ასლის ოდენობით, დამატებითი კოდით, რომელიც მყიდველს ციფრული ვერსიის ჩამოტვირთვის საშუალებას აძლევდა. მეორე გრამფირფიტის მეორე მხარეზე არაფერია ჩაწერილი, მაგრამ ზედაპირზე დაბეჭდილია სიმღერის „Happy Returns“ ტექსტი. ყველა სიმღერის ავტორი — სტივენ უილსონი, გარდა მითითებულისა. ↑ Transience – Review. Allmusic. ციტირების თარიღი: 20 December 2015. ↑ Steven Wilson – Transience LP OUT NOW, Royal Albert Hall shows & 'Indexibition' details en. Kscope (25 სექტემბერი 2015). დაარქივებულია ორიგინალიდან — 2016-08-09. ციტირების თარიღი: 19 დეკემბერი 2015.
კოსმოსური ოპერა

კოსმოსური ოპერა — სამეცნიერო ფანტასტიკის ქვეჟანრი, რომელშიც ყურადღება მეტწილად გამახვილებულია კოსმოსურ საბრძოლო მოქმედებებზე და მელოდრამატულ თავგადასავლებზე. მოქმედების ადგილი ასეთ ნამუშევარში, როგორც წესი, არის ღია კოსმოსი. ორიგინალური ტერმინი Space opera არ უკავშირდება მუსიკას - იგი მომდინარეობს „ცხენის ოპერიდან“, ტერმინიდან, რომელიც მუნჯი კინოს ეპოქაში ჩამოყალიბდა და აღნიშნავდა კლიშეებით სავსე ფილმს. კოსმოსური ოპერები 1930-იან წლებში გაჩნდა და გავრცელდა ლიტერატურაში, კინემატოგრაფიაში, კომიქსებსა და ვიდეო თამაშებში. ჟანრის აღსანიშნავი წიგნებია: სერია „დაარსება“ (1942–1999, აიზეკ აზიმოვი) და „ენდერის თამაში“ (1985-დღემდე, ორსონ სკოტ კარდი). კინემატოგრაფიაში ადრეული პერიოდის აღსანიშნავი კოსმოსური ოპერაა „ფლეშ გორდონი“ (1936-დღემდე, ალექს რეიმონდი). 1970-იანების ბოლოს ჟანრისადმი დიდი ინტერესი გამოიწვია „ვარსკვლავური ომების“ ფრენჩაიზის (1977-დღემდე, ჯორჯ ლუკასი) გამოჩენამ. Locus, ინფორმაცია „ახალ კოსმოსურ ოპერებზე“
კერი ფიშერი

კერი ფრენსის ფიშერი (დ. 21 ოქტომბერი, 1956 — გ. 27 დეკემბერი, 2016) — ამერიკელი მსახიობი და მწერალი. ყველაზე მეტად ცნობილია პრინცესა ლეიას როლით „ვარსკვლავური ომების“ ორიგინალურ ტრილოგიაში. პერსონაჟი მან აგრეთვე განასახიერა ფილმებში გაგრძელების ტრილოგიიდან - „ვარსკვლავური ომები: ძალის გამოღვიძება“ და „ვარსკვლავური ომები: უკანასკნელი ჯედაი“. ვიკისაწყობში არის გვერდი თემაზე: კერი ფიშერი ოფიციალური საიტი კერი ფიშერი კინოფილმების ინტერნეტ-მონაცემთა ბაზაში კერი ფიშერი — ბროდვეის ინტერნეტ მონაცემთა ბაზაში (IBDb) (ინგლისური) კერი ფიშერი TCM-ის კინოფილმების მონაცემთა ბაზაში კერი ფიშერი — AllMovie კერი ფიშერი ბიბლიოთეკის WorldCat კატალოგში კერი ფიშერი ვუკიპედიაში, „ვარსკვლავური ომების“ ვიკიში
ადამ დრაივერი

ადამ დაგლას დრაივერი (დ. 19 ნოემბერი, 1983) — ამერიკელი მსახიობი. მისი დებიუტი შედგა ბროდვეიზე, „მის უორენის პროფესიაში“ (2010). იგი აგრეთვე მონაწილეობს ფილმებში „ლინკოლნი“ და „ვარსკვლავური ომები: ძალის გამოღვიძება“ (კაილო რენის როლში), ისევე, როგორც უკანასკნელის გაგრძელებაში, „ვარსკვლავური ომები: უკანასკნელი ჯედაი“. ვიკისაწყობში არის გვერდი თემაზე: ადამ დრაივერი ადამ დრაივერი კინოფილმების ინტერნეტ-მონაცემთა ბაზაში ↑ Former Marine Adam Driver Enlists in Off-B'way's The Retributionists | Broadway Buzz. Broadway.com (2009-09-03). ციტირების თარიღი: 2014-01-22. ↑ Adam Driver, Boy Among Girls - Page. Interview Magazine. ციტირების თარიღი: 2014-01-22. ↑ Indiana Births, 1905 - 1995, Adam Driver
ჯონ ბოიეგა

ჯონ ბოიეგა (დ. 17 მარტი, 1992) — ინგლისელი მსახიობი. ყველაზე მეტად ცნობილია 2011 წლის ფილმში „შეუტიე კვარტალს“ განსახიერებული როლით. იგი აგრეთვე ასრულებს ფინის როლს 2015 წლის ფილმში „ვარსკვლავური ომები: ძალის გამოღვიძება“. შეგიძლიათ იხილოთ მედიაფაილები თემაზე „ჯონ ბოიეგა“ ვიკისაწყობში. ჯონ ბოიეგა კინოფილმების ინტერნეტ-მონაცემთა ბაზაში